༡གཞུང་གི་ཆབ་སྲིད་དང་འབྲེལ་བའི་སྲིད་བྱུས་ཤིག་གསར་དུ་གཏན་འབེབས་བྱས་ཟིན་པའམ།བྱ་རྒྱུར་བསམ་ཞིབ་བྱེད་བཞིན་པའི་གནས་ཚུལ་ཞིག་གམ།ལག་ལེན་བསྟར་བཞིན་པའི་སྲིད་བྱུས་ལ་གལ་ཆེའི་འགྱུར་བ་གཏོང་རྒྱུ།ཡང་ན་ཉེ་དུས་སུ་བྱུང་བའི་གནས་ཚུལ་གལ་ཆེ་ཞིག་གི་སྐོར་བཀའ་ཤག་གིས་སྤྱི་འཐུས་ལྷན་ཚོགས་སུ་གསལ་བཤད་འགྲེལ་བརྗོད་བྱེད་རྒྱུའི་རེ་འདུན་བཏོན་པའམ།སྤྱི་འཐུས་སུ་རུང་གིས་གསལ་བཤད་དགོས་པའི་གྲོས་འཆར་བཏོན་པ་ལ་དེ་དོན་ཐག་གཅོད་བྱུང་བ་བཅས་ཀྱི་སྐབས་སྲིད་སྐྱོང་ངམ།འབྲེལ་ཡོད་བཀའ་བློན་གྱིས་གསལ་བཤད་འགྲེལ་བརྗོད་བྱ་རྒྱུ་དང།འབྲེལ་ཡོད་ཡིག་ཆ་ཡོད་ཚེ་ལྷན་ཚོགས་ཀྱི་གསོལ་ཅོག་ཐོག་འཇོག་རྒྱུ་བཅས་ཀྱི་གོ་སྐབས་སྤྲོད་དགོས།